CELEX: 32019R2178
Language: sk
Date: 2019-10-14 00:00:00
Title: Delegované nariadenie Komisie (EÚ) 2019/2178 zo 14. októbra 2019, ktorým sa mení nariadenie Európskeho parlamentu a Rady (EÚ) 2016/1076 s cieľom zahrnúť Komorský zväz do prílohy I

20.12.2019   
               
               
                  SK
               
               
                  Úradný vestník Európskej únie
               
               
                  L 330/2
               
            
         DELEGOVANÉ NARIADENIE KOMISIE (EÚ) 2019/2178
         zo 14. októbra 2019,
         ktorým sa mení nariadenie Európskeho parlamentu a Rady (EÚ) 2016/1076 s cieľom zahrnúť Komorský zväz do prílohy I
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2016/1076 z 8. júna 2016, ktorým sa uplatňujú opatrenia na výrobky s pôvodom v určitých štátoch, ktoré sú súčasťou skupiny afrických, karibských a tichomorských (AKT) štátov, stanovené v dohodách, ktorými sa uzatvárajú alebo ktoré vedú k uzatvoreniu dohôd o hospodárskom partnerstve (1), a najmä na jeho článok 2 ods. 2,
         keďže:
         
                     (1)
                  
                  
                     V prílohe I k nariadeniu (EÚ) 2016/1076 sa uvádza zoznam krajín, na ktoré sa vzťahujú opatrenia prístupu na trh stanovené v uvedenom nariadení.
                  
               
                     (2)
                  
                  
                     Dočasná dohoda, ktorou sa ustanovuje rámec pre Dohodu o hospodárskom partnerstve medzi štátmi východnej a južnej Afriky na jednej strane a Európskym spoločenstvom a jeho členskými štátmi na druhej strane (ďalej tiež „dočasná DHP“), (2) sa od 14. mája 2012 predbežne vykonáva v prípade štyroch (Madagaskar, Maurícius, Seychely a Zimbabwe) zo šiestich štátov v regióne východnej a južnej Afriky, ktoré ju podpísali a ratifikovali.
                  
               
                     (3)
                  
                  
                     Komorský zväz uložil ratifikačnú listinu dočasnej DHP 7. februára 2019. Od tohto dňa sa teda medzi Úniou a Komorským zväzom predbežne vykonáva dočasná dohoda o hospodárskom partnerstve.
                  
               
                     (4)
                  
                  
                     Komorský zväz by sa mal preto zahrnúť do prílohy I,
                  
               PRIJALA TOTO NARIADENIE:
         
            Článok 1
            V prílohe I k nariadeniu (EÚ) 2016/1076 sa za slová „KAMERUNSKÁ REPUBLIKA“ vkladá tento text:
            
               „KOMORSKÝ ZVÄZ“.
            
         
         
            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            Toto nariadenie je záväzné v celom rozsahu a priamo uplatniteľné vo všetkých členských štátoch.
         
         
            V Bruseli 14. októbra 2019
            
               
                  Za Komisiu
               
               
                  predseda
               
               Jean-Claude JUNCKER
            
         
         
            (1)  Ú. v. EÚ L 185, 8.7.2016, s. 1.
         
            (2)  Ú. v. EÚ L 111, 24.4.2012, s. 2.